62021CO0569_INF
Unionin tuomioistuimen määräys (seitsemäs jaosto) 17.11.2022 – PF (Poliisilaitoksen psykologien palvelukseen ottamisen ikäraja)
(asia C-569/21)
Ennakkoratkaisupyyntö – Unionin tuomioistuimen työjärjestyksen 99 artikla – Sosiaalipolitiikka – Yhdenvertainen kohtelu työssä ja ammatissa – Euroopan unionin perusoikeuskirjan 21 artikla – Direktiivi 2000/78/EY – 2 artiklan 2 kohta, 4 artiklan 1 kohta ja 6 artiklan 1 kohta – Ikään perustuvan syrjinnän kielto – Kansallinen säännöstö, jossa vahvistetaan poliisilaitoksen psykologien palvelukseen ottamisen enimmäisiäksi 30 vuotta – Perustelut
1.
Sosiaalipolitiikka – Yhdenvertainen kohtelu työssä ja ammatissa – Direktiivi 2000/78 – Soveltamisala – Kansallinen säännöstö, jossa vahvistetaan poliisilaitoksen psykologien palvelukseen ottamisen enimmäisiäksi 30 vuotta – Kuuluminen soveltamisalaan
(Neuvoston direktiivin 2000/78 3 artiklan 1 kohdan a alakohta)
(ks. 45 ja 46 kohta)
2.
Sosiaalipolitiikka – Yhdenvertainen kohtelu työssä ja ammatissa – Direktiivi 2000/78 – Ikään perustuvan syrjinnän kielto – Kansallinen säännöstö, jossa vahvistetaan poliisilaitoksen psykologien palvelukseen ottamisen enimmäisiäksi 30 vuotta – Todellisten ja ratkaisevien kyseiseen työhön liittyvien vaatimusten puuttuminen – Oikeuttamisperusteiden puuttumista ei voida hyväksyä
(Euroopan unionin perusoikeuskirjan 21 artikla; neuvoston direktiivin 2000/78 1 artikla, 2 artiklan 2 kohta, 4 artiklan 1 kohta ja 6 artiklan 1 kohta)
(ks. 48, 49, 51–54, 56, 57, 59 ja 67–71 kohta sekä tuomiolauselma)
Ratkaisu
Yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY 2 artiklan 2 kohdan, 4 artiklan 1 kohdan ja 6 artiklan 1 kohdan, kun niitä luetaan Euroopan unionin perusoikeuskirjan 21 artiklan valossa, on tulkittava siten, että niiden kanssa on ristiriidassa kansallinen säännöstö, jossa vahvistetaan psykologien palvelukseen ottamiseksi poliisilaitoksen palvelukseen järjestettävään kilpailuun osallistumisen enimmäisiäksi 30 vuotta.